Diari Oficial de la Generalitat Valenciana


Sumari del DOGV 4408, del 30-12-2002 (2002/14655)

ORDE de 2 de desembre de 2002, de la Conselleria de Cultura i Educació, per la qual es convoquen ajudes per a la realització d'activitats culturals de foment de l'hàbit lector en les biblioteques i agències de lectura públiques de les entitats locals de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4408

Data del DOGV
:   30-12-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/14180


Data del document
:   02-12-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * ajuda pública
    * biblioteca pública
    * suport econòmic
    * administració local

ORDE de 2 de desembre de 2002, de la Conselleria de Cultura i Educació, per la qual es convoquen ajudes per a la realització d'activitats culturals de foment de l'hàbit lector en les biblioteques i agències de lectura públiques de les entitats locals de la Comunitat Valenciana. [2002/14826]
  
La Conselleria de Cultura i Educació, de conformitat amb la Llei 10/1986, de 30 de desembre, d'Organització Bibliotecària de la Comunitat Valenciana, té com un dels objectius el foment de la lectura i per a això té el propòsit de subvencionar les entitats locals titulars de centres de lectura pública contribuint a sufragar els gastos derivats de programes municipals d'activitats culturals realitzades per a fomentar l'hàbit lector en les biblioteques i agències de lectura públiques de la Comunitat Valenciana
  
En conseqüència, fent ús de les facultats que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Convocar concurs públic per a la concessió d'ajudes destinades a la realització d'activitats culturals de foment de l'hàbit lector en les biblioteques i agències de lectura públiques de les entitats locals de la Comunitat Valenciana, i aprovar les bases per les quals es regix (annex I), així com els models dels annexos II i III de la present orde.
  
Segon
  
L'import global màxim de les ajudes s'abonarà a càrrec del pressupost de l'any 2003 de la Generalitat Valenciana, dins de l'aplicació pressupostària 07.41.312.16.5, dins de la línia T3180000 denominada ?Ajudes per a activitats de foment de la lectura en les biblioteques i agències de lectura municipals de la Comunitat Valenciana?, per un import màxim de 65.910 euros, i queda condicionada la concessió de les subvencions a l'existència en els pressupostos de la Generalitat Valenciana per a l'any 2003 de crèdit adequat i suficient, de conformitat amb el que disposa l'Orde de 26 de setembre de 1994, de la Conselleria d'Economia i Hisenda.
  
DISPOSICIÓ ADDICIONAL
  
Única
  
Conforme a l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de gasto, tots els actes dictats en l'expedient de subvenció que es convoca per la present orde estaran condicionats al fet que, en dictar la resolució de concessió de la subvenció, es mantinguen les mateixes circumstàncies de fet i de dret existents en el moment en què es van produir aquells actes.
  
DISPOSICIONS FINALS
  
Primera
  
Es delega en el director general del Llibre, Arxius i Biblioteques la facultat de resoldre la concessió d'estes subvencions i se l'autoritza perquè, en l'àmbit de les seues competències, adopte les mesures necessàries per a l'aplicació i el desenrotllament de la present orde.
  
Segona
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
Contra la present orde, que posa fi a la via administrativa, els ens locals interessats podran interposar un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptadors des del dia següent de la publicació. Tot això de conformitat amb el que disposen els articles 10, 14, 44 i 46 de la Llei Reguladora de la Jurisdicció Contenciosa Administrativa.
  
València, de 2 de desembre de 2002
  
El conseller de Cultura i Educació
  
MANUEL TARANCÓN FANDOS
  
ANNEX I
  
Bases de la convocatòria d'ajudes per a la realització d'activitats culturals de foment de l'hàbit lector en les biblioteques i agències de lectura públiques de la Comunitat Valenciana.
  
Primera
  
Estes ajudes contribuiran al finançament dels gastos derivats de la realització d'activitats culturals de foment de l'hàbit lector en les biblioteques i agències de lectura públiques de la Comunitat Valenciana.
  
Segona
  
Podran sol·licitar estes ajudes totes les entitats locals de la Comunitat Valenciana que hagen subscrit conveni sobre el centre de lectura segons el que es va aprovar per acord del Consell de la Generalitat Valenciana amb data 3 de juny i 9 de desembre de 1997 i que desitgen realitzar activitats culturals durant l'any 2003, la finalitat de les quals siga potenciar el foment de la lectura dins del context de les biblioteques i agències de lectura pública de la Generalitat Valenciana. En el cas que el servici de biblioteca pública haja sigut delegat en fundacions culturals amb personalitat jurídica pròpia estes podran tramitar les subvencions i ser-ne beneficiàries.
  
Tercera
  
1. El termini de presentació de sol·licituds serà d'un mes comptador des del dia següent de la publicació de la present convocatòria en el Diari Oficial de la Generalitat Valenciana. Els terminis que finalitzen en dies que siguen inhàbils, així com els dissabtes i els dies 24 i 31 de desembre, o qualsevol altre que reglamentàriament es declare com a tal, s'entendran prorrogats fins al primer dia hàbil següent.
  
2. La sol·licitud d'ajuda econòmica haurà d'aprovar-se per acord del ple de la corporació o de la comissió de govern si és procedent, i s'adreçarà a la Conselleria de Cultura i Educació, Direcció General del Llibre, Arxius i Biblioteques.
  
Les sol·licituds, el model de les quals figura en l'annex II de la present orde, aniran necessàriament acompanyades dels següents documents:
  
a) Certificat de l'acord del ple o comissió de govern de la corporació.
  
b) Memòria detallada del pla de la campanya prevista d'animació a la lectura que es realitze al llarg de l'any 2003, amb el cost detallat en euros de cada una de les activitats a realitzar. Així mateix, en la memòria es detallarà el lloc on es porte a terme cada activitat i la data de programació d'activitats. La realització d'activitats a subvencionar tindrà com a data límit el 23 d'octubre de 2003.
  
c) Certificat de l'interventor o secretari de l'ajuntament on manifeste que existix consignació en el pressupost municipal de l'any 2003 per a finançar la seua aportació.
  
d) Imprés d'alta de tercers per a pagaments de la Generalitat Valenciana omplit com cal segons model d'annex III.
  
e) Fotocòpia del CIF de l'entitat local titular del centre de lectura.
  
3. La documentació exigida en esta base podrà presentar-se en els servicis centrals de la Conselleria de Cultura i Educació, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Quarta
  
1. A l'efecte de la present subvenció, es valorarà la memòria i/o projecte de les activitats que es realitzaran, tenint en compte l'objectiu últim de foment de l'hàbit lector en estreta relació amb el centre de lectura públic de la localitat. Així mateix es valorarà l'ús de les instal·lacions del centre de lectura que haurà d'acreditar-se a través de les estadístiques mensuals.
  
2. A l'efecte de la present subvenció, es consideren activitats enquadrades dins del foment de l'hàbit lector les següents: tallers d'animació lectora o escriptura, campanyes i jocs d'animació lectora; hora del conte i contacontes; guies de lectura; concursos de lectors; tertúlies literàries, conferències d'escriptors, dinamització lectora infantil i programes d'actuació biblioteca-escola. Totes estes activitats hauran d'estar estretament relacionades amb l'activitat de la biblioteca o agència de lectura. S'exclouen, a l'efecte de la present subvenció, els següents gastos: la compra de llibres, revistes o material audiovisual i informàtic; gastos corrents de biblioteca; edició de llibres; fires del llibre; bibliopiscines i biblioplatges; projeccions de pel·lícules o representacions teatrals i, en general, tota activitat que no puga considerar-se directament relacionada amb el foment de l'hàbit lector.
  
3. La valoració de les sol·licituds, la realitzarà el Consell de Biblioteques de la Generalitat Valenciana que, segons la Llei 10/1986, de 30 de desembre, d'Organització Bibliotecària de la Comunitat Valenciana, ha de ser escoltat per a la distribució anual del crèdit consignat en els pressupostos de la Generalitat Valenciana, per al finançament de la xàrcia bibliotecària de la Generalitat.
  
4. Quedaran excloses de la present convocatòria totes aquelles entitats locals que no hagen justificat en la data prevista la subvenció concedida en l'any 2002 pel mateix concepte o bé l'hagen justificada malament en la seua totalitat.
  
5. Es valorarà negativament aquelles entitats locals que no van justificar en la seua totalitat la subvenció concedida en l'any 2002.
  
6. Una vegada realitzada la valoració, el Consell de Biblioteques formularà la proposta de resolució d'estes ajudes, que serà elevada al director general del Llibre, Arxius i Biblioteques qui, per delegació del conseller, adjudicarà les ajudes per mitjà d'una resolució que serà publicada en el Diari Oficial de la Generalitat Valenciana.
  
7. Si en el termini de tres mesos, comptadors a partir del dia en què la instància haja tingut entrada en el registre de l'òrgan competent per a la seua tramitació, no s'ha dictat la resolució corresponent, s'entendrà que la petició presentada ha sigut desestimada.
  
8. Es podrà disposar de les economies que puguen produir-se, a través d'una nova resolució del director general del Llibre, Arxius i Biblioteques, per a incrementar la quantitat concedida a algun dels beneficiaris o incloure'n d'altres inicialment exclosos.
  
Quinta
  
La quantitat a justificar per l'entitat local serà el doble de la subvenció concedida, en cas contrari, l'entitat local percebrà la mitat de l'import correctament justificat segons les bases de la present convocatòria.
  
Sexta
  
Són obligacions del beneficiari:
  
a) Realitzar l'activitat que fonamenta la concessió de l'ajuda.
  
b) Acreditar davant la Conselleria de Cultura i Educació la realització de l'activitat, així com el compliment dels requisits i condicions que determinen la concessió de l'ajuda.
  
c) El sotmetiment a les actuacions de control financer que corresponen a la Intervenció General relatives a les ajudes concedides.
  
d) Comunicar a la Conselleria de Cultura i Educació l'obtenció de subvencions o ajudes per a la mateixa finalitat, procedents de qualssevol administracions o ens públics.
  
Sèptima
  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió, o si és procedent, al reintegrament de les quantitats percebudes, en els supòsits establits per l'article 47.9 del Text Refós de la Llei d'Hisenda Pública de la Generalitat Valenciana.
  
L'import de les subvencions regulades en la present orde en cap cas podrà ser d'una quantitat tal que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de la inversió a realitzar pel beneficiari.
  
En este cas, quan la subvenció principal siga de la Generalitat Valenciana, serà procedent el reintegrament de l'excés obtingut sobre el cost de l'activitat realitzada.
  
Els beneficiaris d'una subvenció que no presenten els justificants exigits en la present convocatòria, dins del termini establit, podran ser exclosos en les convocatòries d'anys successius.
  
Octava
  
Quan en l'exercici de les funcions d'inspecció o control, es deduïsquen indicis de la incorrecta obtenció o destinació de la subvenció o ajuda percebuda, els agents encarregats de la inspecció podran acordar la retenció de les factures, documents equivalents o substitutius i de qualsevol altre document relatiu a les operacions en les quals eixos indicis es manifesten.
  
Novena
  
El pagament de les aportacions de la Generalitat Valenciana es realitzarà de conformitat amb el que establix la Llei de Pressupostos de la Generalitat Valenciana per a l'any 2003, de la forma següent:
  
La transferència es realitzarà una vegada justificada en la seua totalitat la realització de la inversió.
  
Per a procedir a la justificació, les entitats locals beneficiàries hauran de presentar la documentació següent:
  
a) Manament de pagament juntament amb original o còpia compulsada de les factures reglamentàries dels gastos realitzats en l'activitat cultural. Les factures hauran de presentar-se de forma reglamentària i datades en el 2003, amb data màxima de 23 d'octubre de 2003.
  
b) Certificat del secretari de l'entitat local, en el qual es faça constar que s'han realitzat els gastos i s'han destinat a l'ús previst.
  
Els justificants establits en esta base hauran de presentar-se fins al 23 d'octubre de 2003 en la Conselleria de Cultura i Educació. Si no ho fera així, l'adjudicatari perdrà el dret a percebre l'ajuda.
  
ANNEX II
  
Sol·licitud d'ajuda per a la realització d'activitats culturals de foment de l'hàbit lector en les biblioteques i agències de lectura públiques de la Comunitat Valenciana
  
(Nom i cognoms) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ com a representant de l'entitat local d \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, segons el que disposa l'orde d'ajudes per a la realització d'activitats culturals de foment de l'hàbit lector en les biblioteques i agències de lectura públiques de la Comunitat Valenciana.
  
EXPOSE:
  
1. Que l'entitat local que represente desitja acollir-se a les esmentades ajudes, per a la qual cosa aporta la següent documentació:
  
a) Certificat de l'acord del ple o comissió de govern de la corporació autoritzant la sol·licitud de la subvenció.
  
b) Memòria detallada del pla de la campanya prevista d'animació a la lectura que es realitze al llarg de l'any 2003 amb el cost detallat de cada una de les activitats, el lloc on es realitzaran i la data de programació d'activitats.
  
c) Certificat de l'interventor o secretari de l'entitat local on manifeste que existix consignació en el pressupost municipal de l'any 2003 per a finançar la seua aportació.
  
d) Imprés d'alta de tercers per a pagaments de la Generalitat Valenciana omplit com cal segons model d'annex III.
  
e) Fotocòpia del CIF de l'entitat local titular del centre de lectura.
  
2. Que esta entitat local, pel fet de participar en la present convocatòria, accepta totes les condicions establides en les bases que la regulen.
  
A l'efecte del que establix l'article 42.4 i de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la nova redacció donada per la Llei 1999, de 13 de gener, se l'informa que:
  
a) El termini màxim per a resoldre la present sol·licitud és de 3 mesos, comptadors des de la data en què la sol·licitud haja tingut entrada en el registre de l'òrgan competent per a la tramitació, sense perjuí del que es preveu en l'article 42.5 de la mateixa llei.
  
b) L'efecte que produiria el silenci administratiu, si transcorreguera eixe termini sense que s'haja dictat i notificat la resolució corresponent, és desestimatori.
  
\_\_\_\_\_\_\_\_\_\_\_\_\_\_\_\_\_\_\_, \_\_\_\_\_ d \_\_\_\_\_\_\_\_\_\_\_\_\_\_\_ del
  
(firma)
  
CONSELLERIA DE CULTURA I EDUCACIÓ. DIRECCIÓ GENERAL DEL LLIBRE, ARXIUS I BIBLIOTEQUES.
  
ANNEX III
  
Manteniment de tercers. Proveïdors
  
Alta d'entitat de crèdit
  
Nom del proveïdor:
  
Adreça:
  
Població: C. postal:
  
DNI/CIF del proveïdor:
  
Denominació del compte bancari (titular):
  
Denominació de l'entitat financera:
  
Codi de l'entitat financera:
  
Denominació de la sucursal, si és procedent:
  
Codi de la sucursal:
  
Número del compte corrent: DC
  
Declare que són certes les dades reflectides i que identifiquen el compte i l'entitat financera per mitjà dels quals desitge rebre els pagaments que com a proveïdor de la Generalitat Valenciana poden correspondre.
  
Firmat: Firma:
  
Com a:
  
DNI:
  
A OMPLIR PER LA CONSELLERIA
  
(Nom i cognoms)
  
amb el càrrec de:
  
CERTIFICA: Que les dades corresponents a este proveïdor són certes i han sigut verificades amb els antecedents que es troben en el nostre centre de gestió.